Säätyvaltiopäivät 1905
Edustajat > Pappissääty

Suomen suuriruhtinaskunnan viimeisillä valtiopäivillä toimi pappissäädyssä viidettä kertaa puhemiehenä arkkipiispa Gustaf Johansson, varapuhemies oli Porvoon hiippakunnan piispa Herman Råbergh. Myös Savonlinnan ja Kuopion hiippakuntien piispat Otto Immanuel Colliander ja Juho Rudolf Forsman (sukunimeltään 12.5. alkaen Koskimies) olivat läsnä. Pappissäädyn valtiopäivämiehet olivat puhemies mukaan luettuna seuraavat:
Piispat:
Arkkipiispa Gustaf Johansson (säädyn puhemies), Porvoon hiippakunnan piispa Herman Råbergh (varapuhemies), Savonlinnan hiippakunnan piispa Otto Immanuel Colliander  ja Kuopion hiippakunnan piispa Juho Rudolf Forsman.
Papiston edustajat:
Arkkihiippakunnan papiston valitsemat: professori Robert Hermanson, Ylikannuksen kirkkoherra Isak August Björklund, Naantalin kirkkoherra Edvard Hannula, Korpon kirkkoherra Herman Snellman, Sulvan kirkkoherra Johan Alarik Roos, Uudenkaupungin kirkkoherra Wilhelm Roos, Uskelan kirkkoherra Peter Snellman, Närpiön kappalainen Ivar Nordlund, Maarian kirkkoherra Ivar Markus Tallgren, Alavuden kirkkoherra Karl August Schroderus, Turun kappalainen Teodor Natanael von Pfaler ja Kauhajoen kirkkoherra Gustaf Edvard Lybeck (joka valittiin arpomalla).
Porvoon hiippakunnan papiston valitsemat: professori Allan Serlachius, Tampereen kappalainen Karl Oskar Fontell, Uuraisten kirkkoherra Arnold Melcher Berger, Tampereen suomalaisen reaalilyseon lehtori Johan Abraham Maunu, professori Georg Gustaf Alexander Rosenqvist, Jyväskylän maaseurakunnan kirkkoherra Gustaf Adolf Heman, Hattulan kirkkoherra Johan Jakob Westerlund, yliopistonapulainen Lauri Ingman ja professori J. R. Danielson-Kalmari.
Savonlinnan hiippakunnan papiston valitsemat: Savonlinna-Säämingin kirkkoherra Juuso Hedberg, Impilahden kirkkoherra Aleksander Auvinen, Parikkalan kirkkoherra Julius Immanuel Gummerus, Uukuniemen kirkkoherra Alexander Gustaf Walle, Juvan kirkkoherra Josua Johansson, professori Arthur Hjelt, Kangasniemen kirkkoherra Ludvig Alexander Wennerström ja Juuan kirkkoherra Fredrik Hellman.
Kuopion hiippakunnan papiston valitsemat: Kuopion kirkkoherra Johannes Schwartzberg, Alatornion kirkkoherra Eljas Lönnrot, Leppävirran kirkkoherra Henrik Edvard Schroderus, Karttulan kirkkoherra Eero Hyvärinen, professori Ernst Gustaf Palmén ja Oulun lääninvankilansaarnaaja Juho Aapraham Mennander.
Yliopiston valitsemat: professorit Johan Wilhelm Runeberg ja Werner Söderhjelm.
Turun hiippakunnan koulunopettajien valitsemat: Turun suomalaisen klassillisen lyseon rehtori Knut Svanljung ja ruotsalaisen normaalilyseon rehtori Vilhelm Rosenqvist.
Porvoon hiippakunnan koulunopettajien valitsemat: Tampereen suomalaisen reaalilyseon lehtori Alexander Werner Theodor Malin ja professori Ivar Heikel.
Savonlinnan hiippakunnan koulunopettajien valitsemat: professori Emil Nestor Setälä ja Viipurin suomalaisen reaalilyseon lehtori Uno Saxén.
Kuopion hiippakunnan koulunopettajien valitsema: professori Theodor Homén.
Pappissäädyn edustajien lukumäärä oli entinen eli puhemies mukaan luettuna 48, mutta 13 entistä valtiopäivämiestä oli jäänut pois, kuten vuoden 1877 valtiopäiviltä asti mukana ollut senaattori Otto Donner. Pitkäaikainen valtiopäivämies rehtori Adiel Bergroth oli kuollut 1905 ja vuodesta 1888 asti säädyssä ollut kirkkoherra Niilo Karilas oli siirtynyt kirkollistoimituskunnan esittelijäsihteeriksi. Poisjääneiden tilalle tulivat Theodor Natanael von Pfaler, Samuel Wilhelm ja Johan Alarik Roos, Peter ja Herman Henrik Snellman, Karl Ivar Nordlund, Gustaf Edvard Lybeck, Lauri Ingman, Arthur Hjelt, Juho Aapraham Mannermaa, Werner Söderhjelm, Uno Saxén  ja Theodor Homén. Heistä Ingman, Mannermaa, Homén ja Samuel Wilhelm Roos tulivat työskentelemään uudessa eduskunnassa.